
Teljesítményelektronikai demonstrációs eszköz megtervezése és megvalósítása

Kulcsszavak: teljesítményelektronika;elektronika;demonstrációs eszköz;energiaátalakítás
A dolgozat egy teljesítményelektronikai demonstrációs eszköz megtervezését mutatja be, mely a szinuszos DC/AC átalakítás működésére fekteti a hangsúlyt. Az eszköz több különböző inverteres technika és vezérlési módszer bemutatására is képes, melyhez sok mérőpontot és változtatható bemenetet tartalmaz. A hagyományos inverterekkel szemben, a rendszeremben a bemenetek segítségével különböző frekvenciájú alapjel-hordozójel kombinációk érhetők el, melyek lehetővé teszik a kimenőjelek széleskörű változtatását. Mivel az energiaátalakítás a villamosmérnöki munka egyik legfontosabb területe, a demonstrációs eszközöm célja ezen terület oktatásának a támogatása. A rendszer labori körülmények között működtethető, ezáltal megkönnyítve a gyakorlati órák keretein belül történő felhasználást.



